CELEX: 32018D0896
Language: lv
Date: 2018-06-19 00:00:00
Title: Komisijas Īstenošanas lēmums (ES) 2018/896 (2018. gada 19. jūnijs), ar ko nosaka metodiku, kā aprēķināms vieglās plastmasas iepirkumu maisiņu gada patēriņš, un ar ko groza Lēmumu 2005/270/EK (izziņots ar dokumenta numurur C(2018) 3736) (Dokuments attiecas uz EEZ.)

25.6.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 160/6
               
            KOMISIJAS ĪSTENOŠANAS LĒMUMS (ES) 2018/896
      (2018. gada 19. jūnijs),
      ar ko nosaka metodiku, kā aprēķināms vieglās plastmasas iepirkumu maisiņu gada patēriņš, un ar ko groza Lēmumu 2005/270/EK
      
         
            (izziņots ar dokumenta numurur C(2018) 3736)
         
      
      (Dokuments attiecas uz EEZ)
      EIROPAS KOMISIJA,
      ņemot vērā Eiropas Parlamenta un Padomes 1994. gada 20. decembra Direktīvu 94/62/EK par iepakojumu un izlietoto iepakojumu (1) un jo īpaši tās 4. panta 1.a punktu,
      tā kā:
      
                  (1)
               
               
                  Direktīvā 94/62/EK ir noteikts, ka dalībvalstīm ir jāveic pasākumi, lai samazinātu vieglās plastmasas iepirkumu maisiņu patēriņu, un šiem pasākumiem ir jānodrošina, ka netiek pārsniegts konkrēts vieglās plastmasas iepirkumu maisiņu skaits gadā uz vienu cilvēku vai līdzvērtīgs masas vienībās izteikts mērķrādītājs.
               
            
                  (2)
               
               
                  Ir jāizmanto saskaņota ziņošanas sistēma un saskaņota metodika, kā aprēķināt vieglās plastmasas iepirkumu maisiņu patēriņu uz vienu cilvēku, lai monitorētu šo patēriņu Savienības līmenī un novērtētu, vai ir panākts pārliecinošs šo maisiņu patēriņa samazinājums.
               
            
                  (3)
               
               
                  Dalībvalstis var definēt savus nacionālos pasākumus, atsaucoties uz vai nu vieglās plastmasas iepirkumu maisiņu skaitu, vai masu. Pieejas, ko izmanto vieglās plastmasas iepirkumu maisiņu patēriņa mērīšanai, ir cieši saistītas ar pasākumiem, kuri ieviesti patēriņa samazināšanai. Tāpēc ar patēriņa aprēķināšanas metodiku būtu jāparedz iespēja veikt gan skaitļos, gan masā balstītus aprēķinus, kas ļautu ņemt vērā dalībvalstu izdarīto izvēli starp šiem divu veidu samazināšanas pasākumiem.
               
            
                  (4)
               
               
                  Ja tiek veikti pasākumi, lai samazinātu vieglās plastmasas iepirkumu maisiņu gada patēriņu pēc masas, būtu jāziņo informācija par vieglās plastmasas iepirkumu maisiņu vidējo masu, lai šos skaitļus varētu pārvērst skaitliskos patēriņa rādītājos: tas ļaus salīdzināt dažādu dalībvalstu ziņotos datus, kas var būt balstīti vieglās plastmasas iepirkumu maisiņu masā vai skaitā.
               
            
                  (5)
               
               
                  Dalībvalstis nacionālos patēriņa samazināšanas pasākumus var neattiecināt uz ļoti vieglās plastmasas iepirkumu maisiņiem. Tomēr šos maisiņus uzskata par vieglās plastmasas iepirkumu maisiņiem ziņošanas pienākumu sakarā, tāpēc, ziņojot par vieglās plastmasas iepirkumu maisiņu gada patēriņu, ziņas jāsniedz arī par šādiem maisiņiem. Aprēķina metodikas, kuru pamatā ir ieņēmumi no obligātajiem nodokļiem, maksām un nodevām, var arī neatspoguļot šādus maisiņus, kam piešķirts atbrīvojums. Lai to ņemtu vērā, dalībvalstīm būtu jāprasa, lai ekonomikas dalībnieki ziņo par visu tirgū laisto vieglās plastmasas iepirkumu maisiņu skaitu vai masu, tai skaitā arī to, kas ir atbrīvoti no šādiem nodokļiem, maksājumiem vai nodevām.
               
            
                  (6)
               
               
                  Formāts, kādā jāziņo par iepakojumu un izlietoto iepakojumu, ir noteikts Komisijas Lēmuma 2005/270/EK pielikumā (2). Tomēr ziņošanai par vieglās plastmasas iepirkumu maisiņu patēriņu ir vajadzīgs jauns formāts. Tāpēc Lēmums 2005/270/EK būtu attiecīgi jāgroza.
               
            
                  (7)
               
               
                  Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstīgi Direktīvas 94/62/EK 21. pantam,
               
            IR PIEŅĒMUSI ŠO LĒMUMU.
      1. pants
      Gada patēriņa aprēķināšanas un ziņošanas metodika
      Vieglās plastmasas iepirkumu maisiņu gada patēriņu uz vienu cilvēku aprēķina un paziņo, izmantojot vai nu 2. pantā aprakstīto metodiku ziņošanai pēc skaita, vai 3. pantā aprakstīto metodiku ziņošanai pēc masas.
      2. pants
      Metodika ziņošanai pēc skaita
      1.   Ja vieglās plastmasas iepirkumu maisiņu gada patēriņu dalībvalsts aprēķina un ziņo pēc skaita, tā izmanto vienu no šādiem lielumiem:
      
                  a)
               
               
                  tās iekšējā tirgū laisto vieglās plastmasas iepirkumu maisiņu kopējais skaits;
               
            
                  b)
               
               
                  summa, ko veido:
                  
                              i)
                           
                           
                              vieglās plastmasas iepirkumu maisiņu skaits, kas aprēķināts pēc ieņēmumiem no obligātajiem nodokļiem vai pēc no patērētājiem iekasētajām maksām vai nodevām par katru vieglās plastmasas iepirkumu maisiņu vienību, saskaņā ar ekonomikas dalībnieku atbilstīgi valsts tiesību aktiem deklarētajiem vai paziņotajiem datiem; un
                           
                        
                              ii)
                           
                           
                              ekonomikas dalībnieku atbilstīgi valsts tiesību aktiem ziņotais tādu iekšējā tirgū laisto vieglās plastmasas iepirkumu maisiņu skaits, kuri atbrīvoti no iepriekš minētajiem nodokļiem, maksām vai nodevām.
                           
                        
            2.   Tās dalībvalstis, kuras par vieglās plastmasas iepirkumu maisiņu gada patēriņu ziņo saskaņā ar 1. punkta a) apakšpunktu, pieprasa, lai ekonomikas dalībnieki par katru kalendāro gadu sniedz ziņas par to, cik vieglās plastmasas iepirkumu maisiņu tie laiduši tirgū dalībvalsts teritorijā.
      3.   Tās dalībvalstis, kuras par vieglās plastmasas iepirkumu maisiņu gada patēriņu ziņo saskaņā ar 1. punkta b) apakšpunktu, pieprasa, lai ekonomikas dalībnieki par katru kalendāro gadu sniedz ziņas par to, cik tādu vieglās plastmasas iepirkumu maisiņu, kam piemērots atbrīvojums no nodokļiem, maksām vai nodevām, tie laiduši tirgū dalībvalsts teritorijā.
      4.   Dalībvalstis, kuras izmanto 1. punkta a) apakšpunktā aprakstīto metodiku, par vieglās plastmasas iepirkumu maisiņu gada patēriņu ziņo, izmantojot 4. tabulu Lēmuma 2005/270/EK pielikumā.
      5.   Dalībvalstis, kuras izmanto 1. punkta b) apakšpunktā aprakstīto metodiku, par vieglās plastmasas iepirkumu maisiņu gada patēriņu ziņo, izmantojot 5. tabulu Lēmuma 2005/270/EK pielikumā.
      3. pants
      Metodika ziņošanai pēc masas
      1.   Ja vieglās plastmasas iepirkumu maisiņu gada patēriņu dalībvalsts aprēķina un ziņo pēc masas, tā izmanto vienu no šādiem lielumiem:
      
                  a)
               
               
                  tās iekšējā tirgū laisto vieglās plastmasas iepirkumu maisiņu kopējā masa;
               
            
                  b)
               
               
                  summa, ko veido:
                  
                              i)
                           
                           
                              vieglās plastmasas iepirkumu maisiņu masa, kas aprēķināta pēc ieņēmumiem no obligātajiem nodokļiem vai pēc no patērētājiem iekasētajām maksām vai nodevām par katru vieglās plastmasas iepirkumu maisiņu vienību, saskaņā ar ekonomikas dalībnieku atbilstīgi valsts tiesību aktiem deklarētajiem vai paziņotajiem datiem; un
                           
                        
                              ii)
                           
                           
                              ekonomikas dalībnieku atbilstīgi valsts tiesību aktiem ziņotā tādu iekšējā tirgū laisto vieglās plastmasas iepirkumu maisiņu masa, kuri atbrīvoti no iepriekš minētajiem nodokļiem, maksām vai nodevām.
                           
                        
            2.   Tās dalībvalstis, kuras par vieglās plastmasas iepirkumu maisiņu gada patēriņu ziņo saskaņā ar šo pantu, pieprasa, lai ekonomikas dalībnieki sniedz informāciju par vieglās plastmasas iepirkumu maisiņu vidējo masu.
      3.   Tās dalībvalstis, kuras par vieglās plastmasas iepirkumu maisiņu gada patēriņu ziņo saskaņā ar 1. punkta a) apakšpunktu, pieprasa, lai ekonomikas dalībnieki par katru kalendāro gadu sniedz ziņas par to, cik daudz vieglās plastmasas iepirkumu maisiņu tie kopumā masas izteiksmē laiduši tirgū dalībvalsts teritorijā.
      4.   Tās dalībvalstis, kuras par vieglās plastmasas iepirkumu maisiņu gada patēriņu ziņo saskaņā ar 1. punkta b) apakšpunktu, pieprasa, lai ekonomikas dalībnieki par katru kalendāro gadu sniedz ziņas par to, cik daudz tādu vieglās plastmasas iepirkumu maisiņu, kam piemērots atbrīvojums no nodokļiem, maksām vai nodevām, tie kopumā masas izteiksmē laiduši tirgū dalībvalsts teritorijā.
      5.   Dalībvalstis, kuras izmanto 1. punkta a) apakšpunktā aprakstīto metodiku, par vieglās plastmasas iepirkumu maisiņu gada patēriņu ziņo, izmantojot 6. tabulu Lēmuma 2005/270/EK pielikumā.
      6.   Dalībvalstis, kuras izmanto 1. punkta b) apakšpunktā aprakstīto metodiku, par vieglās plastmasas iepirkumu maisiņu gada patēriņu ziņo, izmantojot 7. tabulu Lēmuma 2005/270/EK pielikumā.
      4. pants
      Grozījumi Lēmumā 2005/270/EK
      Lēmumu 2005/270/EK groza šādi:
      
                  1)
               
               
                  lēmuma 9. pantu aizstāj ar šādu:
                  “9. pants
                  1.   Datus par iepakojuma atkritumu rašanos, importu, eksportu un apstrādi dalībvalstis sniedz pielikuma 1., 2. un 3. tabulā noteiktajā formātā.
                  2.   Datus par vieglās plastmasas iepirkumu maisiņu patēriņu dalībvalstis sniedz attiecīgi pielikuma 4. vai 5. tabulā noteiktajā formātā, ja tiek ziņots pēc skaita, un attiecīgi pielikuma 6. vai 7. tabulā noteiktajā formātā, ja tiek ziņots pēc masas.”;
               
            
                  2)
               
               
                  lēmuma pielikumu groza tā, kā izklāstīts šā lēmuma pielikumā.
               
            5. pants
      Šis lēmums ir adresēts dalībvalstīm.
      
         Briselē, 2018. gada 19. jūnijā
         
            
               Komisijas vārdā –
            
            
               Komisijas loceklis
            
            Karmenu VELLA
         
      
      
         (1)  OV L 365, 31.12.1994., 10. lpp.
      
      
         (2)  Komisijas 2005. gada 22. marta Lēmums 2005/270/EK, ar ko nosaka datu bāzu sistēmu formātus atbilstoši Eiropas Parlamenta un Padomes Direktīvai 94/62/EK par iepakojumu un izlietoto iepakojumu (OV L 86, 5.4.2005., 6. lpp.).
      
         PIELIKUMS
         Lēmuma 2005/270/EK pielikumamā iekļauj šādu 4. līdz 7. tabulu:
         
            “4. TABULA
            
            
               Vieglās plastmasas iepirkumu maisiņu gada patēriņš, kas aprēķināts saskaņā ar Komisijas Īstenošanas lēmuma (ES) 2018/896
                (*1)
               2. panta 1. punkta a) apakšpunktā izklāstīto metodiku
            
            
                        Tirgū laisto vieglās plastmasas iepirkumu maisiņu skaits
                     
                  
                         
                     
                  
                        Tai skaitā maisiņi, kuru sieniņu biezums ir
                     
                  
                        < 15 mikroni
                     
                     
                        15 < 50 mikroni
                     
                  
                         
                     
                     
                         
                     
                  
               Piezīmes:
            
            
                        1.
                     
                     
                        Baltais ierāmējums: datu sniegšana ir obligāta.
                     
                  
                        2.
                     
                     
                        Iekrāsotais ierāmējums: datu sniegšana ir brīvprātīga.
                     
                  
               5. TABULA
            
            
               Vieglās plastmasas iepirkumu maisiņu gada patēriņš, kas aprēķināts saskaņā ar Īstenošanas lēmuma (ES) 2018/896 2. panta 1. punkta b) apakšpunktā izklāstīto metodiku
            
            
                        Vieglās plastmasas iepirkumu maisiņu skaits, kas aprēķināts pēc obligātajiem nodokļiem, nodevām vai maksām
                     
                  
                        Vieglās plastmasas iepirkumu maisiņu skaits, kas aprēķināts pēc ekonomikas dalībnieku deklarētajiem vai paziņotajiem obligātajiem nodokļiem, nodevām vai maksām
                     
                     
                        Ekonomikas dalībnieku ziņotais tādu vieglās plastmasas iepirkumu maisiņu skaits, kas atbrīvoti no obligātajiem nodokļiem, nodevām vai maksām
                     
                  
                        a
                     
                     
                        b
                     
                  
                        a + b
                     
                  
                        Tai skaitā maisiņi, kuru sieniņu biezums ir
                     
                  
                        < 15 mikroni
                     
                     
                        15 < 50 mikroni
                     
                     
                        < 15 mikroni
                     
                     
                        15 < 50 mikroni
                     
                  
                         
                     
                     
                         
                     
                     
                         
                     
                     
                         
                     
                  
               Piezīmes:
            
            
                        1.
                     
                     
                        Baltais ierāmējums: datu sniegšana ir obligāta.
                     
                  
                        2.
                     
                     
                        Iekrāsotais ierāmējums: datu sniegšana ir brīvprātīga.
                     
                  
                        3.
                     
                     
                        Ja nav piešķirts atbrīvojums, “b” vērtību uzskata par vienādu ar 0.
                     
                  
               6. TABULA
            
            
               Vieglās plastmasas iepirkumu maisiņu gada patēriņš, kas aprēķināts saskaņā ar Īstenošanas lēmuma (ES) 2018/896 3. panta 1. punkta a) apakšpunktā izklāstīto metodiku
            
            
                        Tirgū laisto vieglās plastmasas iepirkumu maisiņu masa
                     
                  
                        Tirgū laisto vieglās plastmasas iepirkumu maisiņu masa
                     
                     
                        Ekonomikas dalībnieku ziņotā viena plastmasas iepirkumu maisiņa svērtā vidējā masa
                     
                  
                         
                     
                     
                         
                     
                  
                        Tai skaitā maisiņi, kuru sieniņu biezums ir
                     
                     
                        Ar sieniņu biezumu
                     
                  
                         
                     
                  
                        < 15 mikroni
                     
                     
                        15 < 50 mikroni
                     
                     
                        < 15 mikroni
                     
                     
                        15 < 50 mikroni
                     
                  
                         
                     
                     
                         
                     
                     
                         
                     
                     
                         
                     
                  
               Piezīmes:
            
            
                        1.
                     
                     
                        Baltais ierāmējums: datu sniegšana ir obligāta.
                     
                  
                        2.
                     
                     
                        Iekrāsotais ierāmējums: datu sniegšana ir brīvprātīga.
                     
                  
               7. TABULA
            
            
               Vieglās plastmasas iepirkumu maisiņu gada patēriņš, kas aprēķināts saskaņā ar Īstenošanas lēmuma (ES) 2018/896 3. panta 1. punkta b) apakšpunktā izklāstīto metodiku
            
            
                        Vieglās plastmasas iepirkumu maisiņu masa, kas aprēķināta pēc obligātajiem nodokļiem, nodevām vai maksām
                     
                  
                        Vieglās plastmasas iepirkumu maisiņu masa, kas aprēķināta pēc ekonomikas dalībnieku deklarētajiem vai paziņotajiem obligātajiem nodokļiem, nodevām vai maksām
                     
                     
                        Ekonomikas dalībnieku ziņotā tādu vieglās plastmasas iepirkumu maisiņu masa, kas atbrīvoti no obligātajiem nodokļiem, nodevām vai maksām
                     
                     
                        Ekonomikas dalībnieku ziņotā viena plastmasas iepirkumu maisiņa vidējā masa
                     
                  
                        a
                     
                     
                        b
                     
                     
                         
                     
                  
                        a + b
                     
                  
                        Tai skaitā maisiņi, kuru sieniņu biezums ir
                     
                  
                        < 15 mikroni
                     
                     
                        15 < 50 mikroni
                     
                     
                        < 15 mikroni
                     
                     
                        15 < 50 mikroni
                     
                     
                        (a)
                        15 < 50 mikroni
                     
                     
                        (b)
                        15 < 50 mikroni
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Piezīmes:
            
            
                        1.
                     
                     
                        Baltais ierāmējums: datu sniegšana ir obligāta.
                     
                  
                        2.
                     
                     
                        Iekrāsotais ierāmējums: datu sniegšana ir brīvprātīga.
                     
                  
                        3.
                     
                     
                        Ja nav piešķirts atbrīvojums, “b” vērtība ir vienāda ar 0.”
                     
                  
         
            (*1)  Komisijas Īstenošanas lēmums (ES) 2018/896 (2018. gada 19. jūnijs), ar ko nosaka metodiku, kā aprēķināms vieglās plastmasas iepirkumu maisiņu gada patēriņš, un ar ko groza Lēmumu 2005/270/EK (OV L 160, 25.6.2018., 6. lpp.).